ทำสัญลักษณ์บนไข่ต้ม
ถ้าคุณทำสัญลักษณ์เอาไว้ขณะที่ต้มไข่ ก็จะได้ไม่ต้องมาทดสอบทีหลังเพื่อแยกไข่ดิบออกจากไข่ต้มสุก วิธีหนึ่งในการทำสัญลักษณ์ง่ายๆ คือการใส่เปลือกหัวหอมที่หลุดออกมาลงในน้ำเดือดกับไข่ ไข่ต้มจะออกมาเป็นสีเบจสวย (สีฝุ่น) ซึ่งทำให้แยกออกจากไข่ดิบได้โดยง่าย  ยิ่งใช้เปลือกหัวหอมมากเท่าไร ก็จะยิ่งย้อมสีไข่ให้เห็นชัดขึ้นเท่านั้น ถ้าเป็นไปได้ ให้ใช้เปลือกหัวหอมสัก 12 ลูกเพื่อย้อมสีไข่ให้เข้มสุดๆ ไปเลย ผิวของหอมแดงมีแนวโน้มที่จะย้อมสีไข่ให้เข้มกว่าหอมใหญ่ การใช้สีผสมอาหารหรือชุดอุปกรณ์ย้อมสีไข่อีสเตอร์ทำให้ช่วยแยกไข่ต้มออกได้อย่างง่ายดาย คุณสามารถกำหนดสีสำหรับไข่ได้อีกด้วย อย่างเช่น สีแดงคือต้มสุก สีฟ้าคือยางมะตูม เป็นต้น ถ้าคุณต้มไข่ในหม้อใบเล็ก ก็สามารถหยดสีผสมอาหารลงไปปริมาณเล็กน้อย และน้ำส้มสายชูอีกสองสามช้อนชาลงไปในน้ำต้มโดยตรง หรือว่าจะต้มไข่ก่อน แล้วแช่ไข่ลงในส่วนผสมของน้ำเดือด ½ ถ้วย น้ำส้มสายชู 1 ช้อนชา และสีผสมอาหารอีกสองสามหยดตามลงทีหลังก็ได้ วิธีนี้อาจดูไม่สวยงามเท่าไร แต่ก็ไวและง่ายดี เพียงแค่ต้มไข่ตามปกติ แล้วนำออกจากน้ำ ปล่อยให้แห้ง เมื่อไข่แห้งสนิทดีแล้ว ให้ใช้ปากกามาร์คเกอร์หรือดินสอทำสัญลักษณ์ไว้บนเปลือกไข่ อย่างเช่น เขียน "ส" ไว้เพื่อบอกว่า "สุก" ก็ได้ ไม่ต้องกังวลไป เพราะอย่างไรก็ต้องแกะเปลือกออกก่อนกินไข่ต้มอยู่แล้ว การเขียนบนเปลือกไข่ไม่ทำให้มันอันตรายจนรับประทานไม่ได้ แม้ว่าคุณจะใช้หมึกก็ตาม
ต้มไข่กับเปลือกหัวหอม. ย้อมสีไข่ด้วยสีผสมอาหาร. เขียนลงบนเปลือกไข่.
https://www.wikihow.com/Tell-If-Eggs-Are-Raw-or-Hard-Boiled
Marking Boiled Eggs